OpenLLM-France/wikimedia huggingface dataset:
# Departament d'Ahuachapán

El departament d'Ahuachapán és el més occidental dels 14 departaments en els quals està dividida la República d'El Salvador. La seva capçalera, la ciutat d'Ahuachapán es troba a 100 km de San Salvador (capital de la república). El departament té una extensió de 1.239,60 km².

## Història

Va ser creat per Llei de 9 de febrer de 1869 durant l'administració de Francisco Dueñas. La seva capçalera és la ciutat d'Ahuachapán i consta de dos districtes o partits: el d'Ahuachapán i el d'Atiquizaya, instituïts per les lleis de 4 de juliol de 1832 i 26 de febrer de 1869, respectivament.
L'actual governador departamental és Salvador Antonio Gómez Góchez nomenat al maig de 2011, per Mauricio Funes.(president)

## Geografia

La Serralada Costanera travessa el departament paral·lelament a la costa.
El principal riu és el Riu Paz, que serveix de frontera amb Guatemala, altres rius curts i torrencials baixen de la Serralada Costanera. Algunes de les seves platges són: la Barra de Santiago i la Garita Palmera
En *Ahuachapán se situa la reserva nacional Bosc El Imposible, un gran bosc amb interès ecològic.
L'economia del departament es basa en el sector agropecuari. Es conrea cafè a les zones altes i temperades i cotó a les zones baixes i càlides. Es considera una de les zones amb major afluència de comerç tant local com internacional per estar a prop de punts fronterers.

## Divisió administrativa
### Municipis

* Ahuachapán
* Apaneca
* Atiquizaya
* Concepción de Ataco
* El Refugio
* Guaymango
* Jujutla
* San Francisco Menéndez
* San Lorenzo
* San Pedro Puxtla
* Tacuba
* Turín

## Bibliografia

* Atlas geográfico universal y de El Salvador. San Salvador (El Salvador): Océano, 1995. ISBN 84-494-0135-6.

## Enllaços externs

* Ahuachapán.es Arxivat 2018-12-20 a Wayback Machine.
# Cèl·lules HUVEC

Les cèl·lules HUVEC són una línia cel·lular aïllada a partir de cèl·lules endotelials de vena umbilical humana, d'aquí el seu nom HUVEC (de l'acrònim anglès Human Umbilical Vein Endothelial Cell). S'utilitzen com a sistema model per a l'estudi de la biologia cel·lular i la patologia de les cèl·lules endotelials en processos com l'angiogènesi. Tal com succeeix amb la majoria de línies cel·lulars un dels motius pel seu ús el seu baix cost com a model de recerca al laboratòri i perquè les tècniques d'aïllament de cèl·lules a partir del cordó umbilical són senzilles. Van ser aïllades i cultivades per primer cop per Jaffe i d'altres col·laboradors als anys 70. Són unes cèl·lules que proliferen fàcilment en les condicions de cultiu adients i presenten un fenotip molt semblant al de les cèl·lules endotelials dels vasos sanguinis.

## Referències

* ↑ Park HJ, Zhang Y, Georgescu SP, Johnson KL, Kong D, Galper JB «"Human umbilical vein endothelial cells and human dermal microvascular endothelial cells offer new insights into the relationship between lipid metabolism and angiogenesis"». Stem. Cell. Rev., 2, 2, 2006, pàg. 93–102.
* ↑ Jiménez, N., Krouwer, V. & Post, J «"A new, rapid and reproducible method to obtain high quality endothelium in vitro"». Cytotechnology, 65, 1, 2013, pàg. 1–14.
* ↑ Jaffe EA, Nachman RL, Becker CG, Minick CR «"Culture of human endothelial cells derived from umbilical veins. Identification by morphologic and immunologic criteria"». J Clin Invest., 52, 11, 1973, pàg. 2745-2756.

## Enllaços externs

* Understanding the Vasculature with the Help of HUVECs
* Primary Umbilical Vein Endothelial Cells (Normal, Human) a l'ATCC.
# Dilworth

Dilworth és una població dels Estats Units a l'estat de Minnesota. Segons el cens del 2000 tenia 3.001 habitants.

## Demografia

Segons el cens del 2000, Dilworth tenia 3.001 habitants, 1.160 habitatges, i 787 famílies. La densitat de població era de 582,3 habitants per km².
Dels 1.160 habitatges en un 39,4% hi vivien nens de menys de 18 anys, en un 49,7% hi vivien parelles casades, en un 13,2% dones solteres, i en un 32,1% no eren unitats familiars. En el 27,1% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,17.
Per edats la població es repartia de la següent manera: un 31,9% tenia menys de 18 anys, un 8,5% entre 18 i 24, un 30% entre 25 i 44, un 19,2% de 45 a 60 i un 10,5% 65 anys o més.
L'edat mediana era de 33 anys. Per cada 100 dones de 18 o més anys hi havia 91,7 homes.
La renda mediana per habitatge era de 34.571 $ i la renda mediana per família de 42.887 $. Els homes tenien una renda mediana de 32.857 $ mentre que les dones 21.226 $. La renda per capita de la població era de 14.726 $. Entorn del 13,7% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dilworth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Dilworth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Destriana

Destriana és un municipi de la província de Lleó, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1142 | 935 | 790 | 736 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Dignathia

Dignathia és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Dignathia aristata Cope
* Dignathia ciliata C.E. Hubb.
* Dignathia gracilis Stapf
* Dignathia hirtella Stapf
* Dignathia pilosa (C.E. Hubb.) C.E. Hubb.
* Dignathia villosa C.E. Hubb.
# Dan Burn

Daniel Johnson Burn (conegut com a Dan Burn, 9 de maig de 1992) és un futbolista professional anglès que juga de defensa pel Newcastle United Football Club de la Premier League.

## Referències

* ↑ «Dan Burn profile». Fulham F.C., 02-02-2014. Arxivat de l'original el 2 de febrer de 2014. [Consulta: 2 febrer 2014].
# Dan Brown

Dan Brown (Exeter, Nou Hampshire, 22 de juny de 1964) escriptor estatunidenc de novel·les, entre elles, la polèmica El Codi Da Vinci. Va créixer envoltat per les filosofies paradoxals de la ciència i de la religió. Les novel·les de Brown s'han traduït i publicat en més de 35 idiomes. Brown va nàixer i va créixer a Exeter, Nou Hampshire. És el més gran de dos germans. La seva mare és una professional de la música, i tocava l'orgue en una església. El seu pare Richard G. Brown ensenyava matemàtiques superiors a l'Acadèmia Phillips d'Exeter. Dan Brown es va graduar a l'Amherst College i a l'Acadèmia Phillips d'Exeter, on va fer de professor d'anglès abans de dedicar-se a temps complet a escriure novel·les. El 1996, el seu interès pels codis i les agències secretes estatals el van portar a escriure la seva primera novel·la, La Fortalesa Digital, tot i que no va ser publicada fins que ja va ser un autor famós. Va passar molt de temps al museu del Louvre recollint documentació per incloure-la a El codi Da Vinci, un llibre de gran èxit als Estats Units i a la resta del món.

## Obres

* La Fortalesa Digital, 1998
* Àngels i dimonis, 2000
* El gran engany, 2001
* El codi Da Vinci, 2003
* El Símbol Perdut, 2009
* Inferno, 2013
* Origen, 2017
# Dimítar Popov

Dimitar Iliev Popov (búlgar: Димитър Попов; Kula, 26 de juny de 1927―5 de desembre de 2015) va ser un polític i advocat búlgar, candidat a les eleccions de 1992 i líder del Partit Nacional Democràtic Búlgar.

## Activitats professionals

Va ser educat en la Universitat de Sofia, on es va graduar com advocat. Va treballar breument com a miner (1953-1955) i després com a assessor jurídic. Va ser Jutge del Tribunal Municipal de Sofia (1972-1990). Per la seva imparcialitat en el Poder Judicial li van escollir per dirigir un gabinet de transició.

## Activitats polítiques

Fou el Primer Ministre de Bulgària (1990-1991), li va correspondre dirigir un govern de consens nacional, amb el suport de la seva col·lectivitat, el Partit Nacional Democràtic Búlgar i amb la participació de la majoria dels partits polítics, després d'un període de vagues que van derrocar el govern anterior.
En les eleccions presidencials de 1992 va ser candidat a la presidència, sense èxit, ja que va aconseguir solament 32.606 vots, corresponents al 0,64% dels sufragis.

## Referències

* ↑ «Former Bulgarian PM Dimitar Popov Dies at 88» (en anglès). , 05-12-2015 [Consulta: 6 desembre 2015].
* ↑ Tashev, Tasho, Ministres de Bulgària 1879-1999. Sofia Academic Publishing House, 1999. - ISBN 978-954-430-603-8
* ↑ Jutge triat Primer Ministre de Bulgària
# Donald Roebling

Donald Roebling (1908-1959) va ser un excèntric inventor i filantrop nord-americà. Besnet de John A. Roebling i net de Washington A. Roebling (que van dissenyar diversos ponts). El seu invent més conegut és el primer de la família de vehicles militars amfibis amb erugues, el Landing Vehicle Tracked (LVT). En un primer moment havien estat dissenyats per a tasques de salvament als pantans de Florida, on ni vehicles terrestres ni aquàtics podien arribar.

## Enllaços externs

* http://www.globalsecurity.org/military/library/report/1987/RRW.htm
* http://www.ibiblio.org/hyperwar/USN/ships/LVT/LVT.html
* http://www.time.com/time/magazine/article/0,9171,884754,00.html Arxivat 2013-08-26 a Wayback Machine.
# Donald Ross Prothero

Donald Ross Prothero (21 de febrer del 1954) és un geòleg, paleontòleg i autor estatunidenc especialitzat en la paleontologia dels mamífers i la magnetoestratigrafia, una tècnica emprada per datar capes rocoses del Cenozoic i situar temporalment els canvis climàtics que es produïren 30-40 milions d'anys enrere. És l'autor o editor de més de 35 llibres i més de 300 articles científics, incloent-hi com a mínim cinc llibres de text de geologia.
Stephen Jay Gould cità la recerca de Prothero sobre la falta de resposta al canvi climàtic en mamífers de l'Eocè, l'Oligocè i el Plistocè com a prova a favor del model evolutiu de l'equilibri puntuat. Es referí a Prothero com «el millor investigador sobre equilibri puntuat de la Costa Oest».

## Referències

* ↑ Rosenau, J. «Friend of Darwin: Donald Prothero» (en anglès), 12 maig 2016. [Consulta: 14 juliol 2024].
* ↑ Gould, S. J. The Structure of Evolutionary Theory (en anglès). Harvard University Press, 2002. ISBN 978-0674006133.
# Diplodus argenteus argenteus

Diplodus argenteus argenteus és un peix teleosti de la família dels espàrids i de l'ordre dels perciformes. Pot arribar als 37,8 cm de llargària total. Es troba a les costes de l'Atlàntic occidental: des del sud de Florida i les Bahames fins a les Antilles. També des del Brasil fins a l'Argentina.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Diploclisia

Diploclisia és un gènere de plantes amb flors amb vuit espècies. Pertany a la família Menispermaceae. Són plantes natives del sud i sud-est d'Àsia.
A Espanya tot el gènere es troba dins la llista de plantes de venda regulada.

## Taxonomia

* Diploclisia affinis
* Diploclisia chinensis
* Diploclisia glaucescens
* Diploclisia inclyta
* Diploclisia kunstleri
* Diploclisia lepida
* Diploclisia macrocarpa
* Diploclisia pictinervis
# Delta (Missouri)

Delta és una població dels Estats Units a l'estat de Missouri. Segons el cens del 2000 tenia 517 habitants.

## Demografia

Segons el cens del 2000, Delta tenia 517 habitants, 204 habitatges, i 136 famílies. La densitat de població era de 453,7 habitants per km².
Dels 204 habitatges en un 35,3% hi vivien nens de menys de 18 anys, en un 52,9% hi vivien parelles casades, en un 9,3% dones solteres, i en un 33,3% no eren unitats familiars. En el 29,4% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,16.
Per edats la població es repartia de la següent manera: un 25,5% tenia menys de 18 anys, un 9,7% entre 18 i 24, un 30,4% entre 25 i 44, un 20,1% de 45 a 60 i un 14,3% 65 anys o més.
L'edat mediana era de 36 anys. Per cada 100 dones de 18 o més anys hi havia 83,3 homes.
La renda mediana per habitatge era de 25.417 $ i la renda mediana per família de 39.250 $. Els homes tenien una renda mediana de 23.750 $ mentre que les dones 15.938 $. La renda per capita de la població era de 13.622 $. Entorn del 13,1% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Delta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Delta». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Drozdovo

Drozdovo (en rus: Дроздово) és un poble de l'óblast de Vladímir, a Rússia, segons el cens del 2010 tenia 111 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Diploperla robusta

Diploperla robusta és una espècie d'insecte plecòpter pertanyent a la família dels perlòdids.
En el seu estadi immadur és aquàtic i viu a l'aigua dolça, mentre que com a adult és terrestre i volador.
Es troba a Nord-amèrica: els Estats Units (Alabama, Connecticut, Maryland, Illinois, Indiana, Kentucky, Ohio, Pennsilvània Tennessee, Virgínia i Virgínia Occidental).

## Referències

* ↑ Needham & Claassen, 1925. The Thomas Say Foundation II:286. «A monograph of the Plecoptera or stoneflies of America north of Mexico : Needham, James G. (James George), 1868-1956 : Free Download & Streaming : Internet Archive».
* ↑ uBio (anglès)
* ↑ Stark & Gaufin, 1974. J. Kans. Entomol. Soc. 47(4):433-436.
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Grubbs, S.A. & A.L. Sheldon, 2009. Leuctra pinhoti, a new species of stonefly (Plecoptera: Leuctridae) from Alabama, U.S.A. Illiesia, 5(19):195-198. «PDF».
* ↑ DeWalt, R.E., C. Favret i D.W. Webb, 2005. Just how imperiled are aquatic insects? A case study of stoneflies (Plecoptera) in Illinois. Annals of the Entomological Society of America 98(6):941-950. «PDF». Arxivat de l'original el 2010-06-15. [Consulta: 9 febrer 2012].
* ↑ Endangered and Threatened Species of Illinois: Status and Distribution (anglès)
* ↑ Checklist of Known Illinois Plecoptera (Stoneflies) (anglès)
* ↑ Stoneflies of Indiana (anglès)
* ↑ Checklist of the Stoneflies (Plecoptera) of Indiana Arxivat 2006-09-08 a Wayback Machine. (anglès)
* ↑ Stoneflies of Kentucky (anglès)
* ↑ Stoneflies (Plecoptera) In Gray's Run In Northeastern Ohio (anglès)
* ↑ Stoneflies of Pennsylvania (anglès)
* ↑ J. Earle, 1994. New Records Of Stoneflies (Plecoptera) From Pennsylvania. Entomological News 105:80-84. «PDF».
* ↑ Pennsylvania Aquatic Insects Arxivat 2016-03-05 a Wayback Machine. (anglès)
* ↑ Stoneflies of Bedford County, Virginia (anglès)
* ↑ Stoneflies of Virginia (anglès)
* ↑ Stoneflies of Cabell County, West Virginia (anglès)
* ↑ Stoneflies of West Virginia (anglès)
* ↑ Tarter & C.H. Nelson, 2010. New State, County, and Drainage Basin Records of West Virginia (USA) Stoneflies (Plecoptera). Ent. News 121(2):162. «Enllaç».
* ↑ GBIF (anglès)
* ↑ Kondratieff, B.C., 2004. Perlodidae - Perlodinae (the springflies). Pàgs. 149-190 a B.P. Stark i B.J. Armitage (eds.). The Stoneflies (Plecoptera) of Eastern North America. Vol. II. Chloroperlidae, Perlidae, and Perlodidae (Perlodinae). Bulletin of the Ohio Biological Survey New Series 14. 192 pp.
* ↑ NatureServe (anglès)
* ↑ DeWalt, R.E. i S.A. Grubbs, 2011. Updates to the Stonefly Fauna of Illinois and Indiana. Illiesia, 7(3):31-50. «PDF».
* ↑ Flyfishing Entomology - North American Stoneflies (anglès)
* ↑ Perlodidae Species Listing (anglès)
# Divergència infraroja

En física teòrica, una divergència infraroja o catàstrofe infraroja és una situació on una integral, apareixent per exemple en el càlcul d'un diagrama de Feynman, divergeix a causa de contribucions d'objectes amb energia molt petita (apropant-se a zero), o, de forma equivalent, a causa de fenòmens físics a distàncies molt llargues. Rep el nom històricament de l'estudi de la radiació del cos negre a la zona "infraroja" de baixes energies.
Les divergències infraroges (IR) només apareixen en teories amb partícules sense massa (com els fotons). Una manera de tractar-les matemàticament és imposant un tall infraroig tot agafant el límit on el tall s'aproxima a zero i/o redefinir el problema. Una altra manera, consisteix a assignar una massa fictícia a la partícula no-massiva, i prendre el límit on la massa fictícia s'anul·la.
La divergència normalment afecta el nombre de partícules i no és empíricament problemàtica en la mesura que totes les quantitats mesurables romanen finites. (A diferència del cas de la catàstrofe UV on les energies implicades divergeixen).

## Exemple: Radiació de frenada

Quan una càrrega elèctrica és (des)accelerada emet radiació de frenada. La teoria electromagnètica clàssica, o l'anàlisi completa en electrodinàmica quàntica (QED), indica que es poden crear un nombre infinit de fotons d'energia arbitràriament petita ("fotons tous"). No obstant això, només un nombre finit és detectable, la resta, a causa de la seva baixa energia, roman per sota de qualsevol llindar finit de detecció d'energia (els quals existeixen necessàriament). Tanmateix, tot i que la majoria dels fotons no són detectables, no poden ser ignorats en la teoria: els càlculs de QED mostren que l'amplitud de transició entre qualsevol estat amb un nombre finit de fotons és nul·la. Amplituds de transició finites són obtingudes només sumant estats amb un nombre infinit de fotons tous.

## Vegeu també

* Divergència ultraviolada
* Renormalització

## Referències

* 1 2 3 Kaku, Michio. Quantum Field Theory: A Modern Introduction. Nova York: Oxford University Press, 1993. ISBN 0-19-507652-4.
* 1 2 Claude Itzykson, Jean-Bernard Zuber. Quantum Field Theory. McGraw-Hill, 1980, p. 172/3. ISBN 0-07-032071-3.
# Divergència (desambiguació)

«Divergència» té aquests significats:

## Matemàtiques

* Divergència, mesura la diferència entre el flux entrant i sortint d'un camp vectorial sobre una superfície
* Divergència de Kullback-Leibl, indicador de la similitud entre dues funcions de distribució de probabilitat
* Divergència o sèrie divergent, sèrie que no convergeix

## Físicaː

* Divergència (meteorologia), divisió de cadascun dels corrents d'aire verticals en dos fluxos que s'allunyen en direccions diferents
* Divergència (feix) electromagnètic és una mesura angular de l'obertura del diàmetre del feix
* Divergència infraroja (física teòrica), és una situació on un càlcul dona un valor infinit degut a contribucions d'energies molt petites (apropant-se a zero)
* Divergència ultraviolada (física teòrica), és una situació on un càlcul dona un valor infinit degut a contribucions d'energies molt grans (apropant-se a infinit)

## Altres disciplinesː

Divergència (ull), en fisiologia de la visió.
# Dodka

Dodka (Dorka) fou un petit estat tributari protegit a l'agència de Rewa Kantha, presidència de Bombai un dels tres del grup anomenat els Mehwasis, situat a la riba del riu Mahi.
El Mehwasi estava format per tres estats, regits per tres caps separats amb el títol de patel. Aquestos estats eren Dodka o Dorka, Raeka o Raika i Anghar o Anghad. Dodka era el més petit doncs la seva superfície era de 6 km² i només tenia un poble. Els ingressos s'estimaven em 250 lliures de les quals 110 eren pagades com a tribut al Gaikwar de Baroda. La població del Mehwasi el 1881 era de 4.576 habitants i la de Dorka de 911.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Don Candy

Donald William «Don» Candy (Adelaida, 31 de març de 1929 − 14 de juny de 2020) fou un jugador de tennis australià.
En el seu palmarès destaca un títol de Grand Slam en dobles masculins d'un total de set finals disputades.
Després de la seva retirada es va traslladar a Baltimore l'any 1967 per entrenar l'equip Baltimore Banners de la lliga World Team Tennis, i posteriorment va esdevenir l'entrenador de Pam Shriver durant molts anys.

## Torneigs de Grand Slam
### Dobles: 7 (1−6)

| Resultat | Núm. | Any | Torneig | Parella | Oponents | Marcador |
| Finalista | 1. | 1951 | US Championships | Mervyn Rose | Ken McGregor Frank Sedgman | 8−10, 4−6, 6−4, 5−7 |
| Finalista | 2. | 1952 | Australian Championships | Mervyn Rose | Ken McGregor Frank Sedgman | 4−6, 5−7, 3−6 |
| Finalista | 3. | 1953 | Australian Championships (2) | Mervyn Rose | Lew Hoad Ken Rosewall | 11−9, 4−6, 8−10, 4−6 |
| Finalista | 4. | 1956 | Australian Championships (3) | Mervyn Rose | Lew Hoad Ken Rosewall | 8−10, 11−13, 4−6 |
| Guanyador | 1. | 1956 | Internationaux de France | Robert Perry | Ashley Cooper Lew Hoad | 7−5, 6−3, 6−3 |
| Finalista | 5. | 1957 | Internationaux de France | Mervyn Rose | Malcolm Anderson Ashley Cooper | 3−6, 0−6, 3−6 |
| Finalista | 6. | 1959 | Australian Championships (4) | Bob Howe | Rod Laver Robert Mark | 7−9, 4−6, 2−6 |

## Referències

* ↑ Pagliaro, Richard. «Gear Talk: Q&A with Pam Shriver» (en anglès). Tennis.com, 06-04-2011. [Consulta: 3 octubre 2020].

## Enllaços externs

* Don Candy a l'ATP (anglès)
* Don Candy a la Federació Internacional de Tennis (anglès)